Ek vermoed dat 26 en 27 dieselfde persoon is. Dankie, vir jou plasing en ek vind die analise van sektes nogal baie insiggewend. Maar met AKSKA is daar ’n klein verskilletjie. Ons kennis in nie op spookstories gebaseer nie. Ons kennis het besighede aan misdaad tot so veel as 8 miljoen per maand gespaar. Ons kon die polisie help waar hulle geen leidrade kry nie, om suksesvolle arrestasies te maak. Ons het al plaasaanvallers en huisrowers voorgelê en ingewag waar hulle op grond van ons kennis wel opgedaag het. Dit wat ons weet is ’n wetenskap en kan fisies gemeet word. Dit is dus nie ’n ideaal wat soos ’n polis vir die dag beplan word, wanneer jy reeds dood is nie.
AKSKA lede betaal geld om lid te wees. Die geld word gebruik om met die navorsing in die tekens (Kriptografie) voort te gaan. Die Navorsing is nie gratis nie. Ons het swart lede wat ons in die verband raadpleeg, en wat ons ook op ’n maandelikse basis vir hulle dienste aan ons betaal. Terwille van interessantheid. Die swart lede woon nie in dieselfde provinsie nie. Hulle ken mekaar nie en daarom kan die inligting wat ons van hulle kry, ook geverivieer word. En wanneer hulle nie die antwoorde het nie, kry hulle dit by die steeds dienende bendelede.
Om AKSKA se dienste lewensvatbaar aan die publiek te bied, sal dit min of meer dieselfde wees. Net die inligting wat ons uit die tekens kry, word byvoorbeeld deur analiste ge analiseer en verwerk om ’n inligtings prentjie te bou. Net die inligting wat een operateurs span uit die veld kry, word teen ’n koste van R450 per uur verwerk. Dan word dit deur ’n onafhanklike maatskappy verwerk wat nie deel van AKSKA of die maatskappy is nie. Met ander woorde. Om ’n span AKSKA lede in jou buurt aan te stel, sal net die verwerking van die inligting wat hulle insamel, reeds meer as R80 duisend rand per maand wees. Dan kom voertuie, brandstof, verblyf, telefoonkoste, data koste en salarisse.
Wat is die naasbeste plan. Die tweede beste plan is om ’n koste per kop uit te werk en om dan op daardie manier, die individue wat die kennis opdoen, so te bemagtig dat elke persoon net sy eie huis kan beveilig. Jou gemeenskap kan ons nie bekostig nie maar as jy die insig het om te verstaan wat ons jou leer en jy by ons reëls hou sodat ons kennis nie aan die misdadigers bekend raak nie, kan ons jou help om jouself te help.
Noem dit wat jy wil. Ons is ’n groep wat die kennis wat ons het as sensitief beskou en dit terwille van ons eie veiligheid vir onsself hou. Ons kan nie die land beveilig en kalm maak nie maar ons kan jou op ons voorwaardes help, sodat jy jou eie huis vir jouself ’n beter plek kan maak.
En wanneer jy genoeg mense in jou gemeenskap kan betrek sodat die misdaad in jou area afneem, sal jou eie eiendoms waarde toeneem, totdat die kennis in die gemeenskap weer afgeneem het tot ’n vlak waar die misdadigers weer toegang kan kry. Erasmia is ’n goeie voorbeeld. Vir vyf jaar kon ons aanvalle met die kennis afbring na nul per jaar. Na vyf jaar het genoeg mense hulle eiendom verkoop sodat die kennis sodanig afgeneem het dat misdadigers weer ’n voet in die deur kon kry.
Gaan dit oor geld? Ek glo nie. Daar is vandag te veel AKSKA lede wat of hulle werk verloor het of wat as gevolg van siekte nie meer hulle bydrae kan lewer nie. Geeneen van hulle was daarvoor gepenaliseer nie. Daar is ook te veel mense wat ons help en wat nie ons dienste kan bekostig nie maar wat tog deur ons gehelp word.
Dit is voorwaar ’n goeie vraag. Sonder God sou ons nooit die kennis gehad het nie. Maar die kennis van ’n aanval wat teen jou beplan word, is vir die meeste mense traumaties en skielik is hulle vrees groter af hulle geloof. In meer as 90% van alle bedreigings wat ons identifiseer, het ons ’n groter sending taak as wat ons ’n misdaad voorkoming taak het. Jesus het aan ons Sy kinders soveel beloftes gegee waaraan ons kan vashou en wat aan ons die oorwinning in enige sake gee. Maar wanneer die vrees potensiële slagoffers beetpak, is dit ons taak om hulle van al hierdie beloftes bewus te maak en om hulle weer op die regte spoor te help. AKSKA is die enigste werk wat ek nog ooit gehad het waar mense as gevolg van, en deel van my werk, werklik tot bekering gekom het.